Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 3807

(1) Azon tagállam illetékes intézménye, amely tagállam jogszabályai biztosítási vagy tartózkodási idő megszerzésétől teszik függővé az ellátásokra való jogosultság megszerzését, fenntartását vagy feléledését, a szükséges mértékben figyelembe veszi a más tagállamok jogszabályai szerint szerzett biztosítási időt, valamint adott esetben a tankötelezettség felső korhatárának elérését követően az érintett személy által egy másik tagállam jogszabályai szerint szerzett tartózkodási időt, amely jogszabályok az ellátásokra való jogosultságot a tartózkodási idő megszerzésétől teszik függővé, mintha azt az általa alkalmazott jogszabályok szerint szerezték volna meg.” A III. cím 2. fejezetében a 2. szakasz címe helyébe a következő szöveg lép: „A kizárólag azon jogszabályok hatálya alá tartozó munkavállalók, amely jogszabályok szerint a rokkantsági ellátások összege függ a megszerzett biztosítási vagy tartózkodási idő tartamától, vagy az ilyen típusú és az 1. szakaszban említett típusú jogszabályok hatálya alá tartozó munkavállalók” A 45. cikk címének és (1) bekezdésének helyébe a következő szöveg lép: „Azon jogszabályok szerint szerzett biztosítási vagy tartózkodási idő figyelembevétele, amely jogszabályok hatálya alá a munkavállaló az ellátásokra való jogosultság megszerzése, fenntartása vagy feléledése tekintetében tartozott

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes